CELEX: 61994CJ0103
Συμφωνία Συνεργασίας ΕΟΚ
Αλγερίας
Άρθρο 39, παράγραφος 1
Άμεσο αποτέλεσμα
Αρχή της απαγορεύσεως των διακρίσεων
Πεδίο εφαρμογής
Χήρα Αλγερινού εργαζομένου ο οποίος εργάστηκε σε κράτος μέλος
Συμπληρωματικό επίδομα του Fonds national de solidarité

για τα δικαστικά έξοδα
Επί των δικαστικών εξόδων
42 Τα έξοδα στα οποία υποβλήθηκαν η Γαλλική Κυβέρνηση, η Κυβέρνηση του Ηνωμένου Βασιλείου και η Επιτροπή των Ευρωπαϊκών Κοινοτήτων, οι οποίες κατέθεσαν παρατηρήσεις στο Δικαστήριο, δεν αποδίδονται. Δεδομένου ότι η παρούσα διαδικασία έχει ως προς τους διαδίκους της κύριας δίκης τον χαρακτήρα παρεμπίπτοντος που ανέκυψε ενώπιον του εθνικού δικαστηρίου, σ' αυτό εναπόκειται να αποφανθεί επί των δικαστικών εξόδων.
Διατακτικό
Για τους λόγους αυτούς,
ΤΟ ΔΙΚΑΣΤΗΡΙΟ,
κρίνοντας επί του ερωτήματος που του υπέβαλε με απόφαση της 16ης Δεκεμβρίου 1993 το tribunal des affaires de securite sociale de Nanterre, αποφαίνεται:
Tο άρθρο 39, παράγραφος 1, της Συμφωνίας Συνεργασίας μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Αλγερίας, που υπογράφηκε στο Αλγέρι στις 26 Απριλίου 1976 και εγκρίθηκε εκ μέρους της Κοινότητας με τον κανονισμό (ΕΟΚ) 2210/78 του Συμβουλίου, της 26ης Σεπτεμβρίου 1978, έχει την έννοια ότι δεν επιτρέπει σε κράτος μέλος να αρνείται τη χορήγηση παροχής, όπως το συμπληρωματικό επίδομα του Fonds national de solidarite, προβλεπομένης από τη νομοθεσία του υπέρ των υπηκόων του που κατοικούν στο κράτος αυτό, στη χήρα Αλγερινού εργαζομένου η οποία κατοικεί στο κράτος αυτό και λαμβάνει τη σύνταξη του συζύγου της, με την αιτιολογία ότι η ενδιαφερομένη είναι Αλγερινή υπήκοος.